**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA O POSKYTOVANÍ SLUŽIEB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO DOHODA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Michal Halomi, člen predstavenstva - CIO, kontaktná osoba pre technické veci: Ing. Katarína Behúňová, telefón: + 421 (0)2 5950 1462, e-mail: behunova.katarina@dpb.sk, kontaktná osoba pre zmluvné veci: JUDr. Zuzana Krajčovičová, telefón: +421 (0)2 5950 1595, e-mail: krajcovicova.zuzana@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o zabezpečenie projekčných služieb pre modernizáciu údržbových základní DPB, za účelom čoho realizoval verejné obstarávanie na predmet zákazky „**Dynamický nákupný systém – projekčné služby modernizácie technickej infraštruktúry\_15/2022**“ prostredníctvom dynamického nákupného systému v súlade s ustanoveniami § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Poskytovateľ je úspešným uchádzačom predmetného verejného obstarávania na predmet zákazky „**Sociálne zariadenia pre vodičov MHD – Strmé vŕšky č. 02\_2023**“ a splnil požiadavky na predmet zákazky a podmienky účasti stanovené v súťažných podkladoch a ich prílohách, bližšie špecifikovaných vo Výzve na predkladanie ponúk zverejnenej dňa [doplniť];
3. Zmluvné strany majú záujem upraviť si vzájomné práva a povinnosti súvisiace s poskytovaním Služby;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Autorský zákon** znamená zákon č. 185/2015 Z. z. Autorský zákon v znení neskorších predpisov;
3. **Cena za Služby** znamená cena za poskytnutie Služby stanovená na základe jednotkovej ceny ako cena za určenú mernú jednotku – za 1 (jednu) osobohodinu v celkovej výške **[doplniť] EUR** (slovom: [doplniť] eur) **bez DPH**, podľa Prílohy 1 Zmluvy;
4. **Miesto plnenia** znamená sídlo Objednávateľa;
5. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **Služba** znamená poskytnutie projekčných služieb k pripravovaným prácam Objednávateľa súvisiacich s opravou a údržbou, pričom bližšia špecifikácia Služieb je obsahom Prílohy 1 Zmluvy – Špecifikácia Služieb;
10. **Subdodávateľ** znamená fyzická alebo právnická osoba uvedená v zmluve uzatvorenej medzi Poskytovateľom a Subdodávateľom, ktorá je poverená poskytnutím časti Služby, pričom zoznam Subdodávateľov je uvedený v Prílohe 2 Zmluvy;
11. **Zmluvná strana** znamená Objednávateľ a/alebo Poskytovateľ; a
12. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný
		len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
13. **PREDMET ZMLUVY**
14. Predmetom Zmluvy je záväzok:
15. Poskytovateľa poskytovať Objednávateľovi Služby; a
16. Objednávateľa zaplatiť Poskytovateľovi Cenu za Služby;

 a to za podmienok stanovených Zmluvou.

1. Poskytovaná Služba bude uskutočňovaná na základe 1 (jednej) objednávky. Objednávka bude podkladom pre fakturáciu podľa článku 4 Zmluvy. Objednávka bude písomná a bude obsahovať presnú špecifikáciu Služby a lehotu na jej plnenie. Objednávku môže Objednávateľ zaslať poštou alebo elektronickou poštou na e-mailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. **PODMIENKY POSKYTOVANIA SLUŽIEB**
	1. Poskytovateľ sa zaväzuje poskytnúť Služby v rozsahu podľa objednávky, v Mieste plnenia a v lehote najneskôr **do [ 60 dní ]** odo dňa doručenia objednávky, v závislosti od rozsahu Služieb, pričom konkrétna lehota plnenia bude stanovená v objednávke podľa článku 2 bod 2.2 Zmluvy.
	2. Poskytovateľ sa zaväzuje poskytovať Objednávateľovi Služby riadne a včas, vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve a v rozsahu podľa prílohy Zmluvy, samostatne a na požadovanej odbornej úrovni. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy.
	3. Pri poskytovaní Služby sa Poskytovateľ zaväzuje dodržiavať osobitné predpisy, predovšetkým zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a vyhlášku č. 205/2010 Z. z. o určených technických zariadeniach a určených činnostiach a činnostiach na určených technických zariadeniach a iné predpisy upravujúce vzťahy v oblasti autorizovaných architektov a autorizovaných stavebných inžinierov, najmä zákon č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a ustanovenia Zmluvy, ako aj tie právne predpisy, ktoré ku dňu podpisu Zmluvy nie sú účinné, ale o ktorých je známe, že nadobudnú účinnosť nasledujúcich päť rokov odo dňa podpisu Zmluvy. Poskytovateľ sa bude riadiť zadaním, východiskovými podkladmi Objednávateľa odovzdanými ku dňu uzatvorenia Zmluvy, a podkladmi dodanými v súlade so Zmluvou, pokynmi Objednávateľa, zápisnicami zo vzájomných rokovaní, písomnými dohodami Zmluvných strán, vyjadreniami a rozhodnutiami.
	4. Pri poskytovaní Služby sa Poskytovateľ zaväzuje zohľadňovať všeobecné zásady prevencie týkajúce sa bezpečnosti a ochrany zdravia pri práci podľa zákona č. 124/2006 Z. z. o bezpečnosti a ochrane zdravia pri práci a doplnení niektorých zákonov v znení neskorších predpisov a podľa Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov. Všetky navrhované stavebné výrobky a materiály musia spĺňať vlastnosti stanovené zákonom č. 90/1998 Z. z. o stavebných výrobkoch v znení neskorších predpisov a technické požiadavky na požiarnu bezpečnosť pri výstavbe a pri užívaní stavby podľa vyhlášky č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších predpisov.
	5. Poskytovateľ je povinný poskytovať Služby prostredníctvom svojich zamestnancov a vlastnými prostriedkami. Poskytovateľ je oprávnený poskytovať Služby prostredníctvom tretej osoby len na základe predchádzajúceho písomného súhlasu Objednávateľa, pričom za poskytnutie týchto Služieb zodpovedá, ako keby Služby poskytol sám.
	6. Poskytovateľ je povinný počas celej doby poskytovania Služby plniť pokyny Objednávateľa, pričom v prípade potreby je zároveň povinný upozorniť Objednávateľa na nevhodnosť jeho pokynov.
	7. Poskytovateľ je povinný poskytnúť Objednávateľovi kedykoľvek počas realizácie Diela čiastkové výsledky plnenia k nahliadnutiu a pripomienkovaniu a bez zbytočného odkladu informovať Objednávateľa o všetkých okolnostiach dôležitých pre záujmy Objednávateľa, ktoré Poskytovateľ pozná alebo mal by poznať. Poskytovateľ sa zaväzuje bezplatne a bezodkladne odstrániť chyby a nedostatky zistené pri kontrole poskytovania Služby Objednávateľom.
	8. Objednávateľ je povinný spolupracovať s Poskytovateľom v záujme zabezpečenia plynulého priebehu poskytovania Služby za účelom riadnej realizácie Diela podľa ustanovení Zmluvy a poskytnúť Poskytovateľovi všetku opodstatnene požadovanú súčinnosť. Objednávateľ sa zaväzuje poskytnúť Poskytovateľovi všetky jemu dostupné informácie a podklady, ktoré sú potrebné pre riadny poskytovanie Služieb.
	9. Poskytovateľ sa zaväzuje odovzdať Objednávateľovi spracovanú projektovú dokumentáciu v šiestich (6) vyhotoveniach v tlačenej podobe a v jednom (1) vyhotovení v digitálnej forme.
	10. Zmluvné strany sú povinné po riadnom poskytnutí Služby o odovzdaní a prevzatí projektovej dokumentácie spísať preberací protokol podpísaný oprávnenými zástupcami Zmluvných strán. V prípade, že projektová dokumentácia vykazuje akékoľvek vady, Objednávateľ nie je povinný ju prevziať až do úplného odstránenia vád. V prípade, že projektová dokumentácia vykazuje drobné vady, ktoré nebránia jeho riadnemu užívaniu, môže Objednávateľ projektovú dokumentáciu prevziať. Súpis drobných vád bude zaznamenaný v preberacom protokole s uvedením termínu ich odstránenia. Vady uvedené v preberacom protokole sa považujú za odstránené podpisom preberacieho protokolu odstránených vád z preberacieho konania.
	11. Zmluvné strany sa dohodli, že vlastníctvo k spracovanej projektovej dokumentácii prechádza na Objednávateľa dňom protokolárneho odovzdania projektovej dokumentácie podľa tohto článku bod 3.9 Zmluvy bez výhrad, pričom osobnostné autorské práva ostávajú zachované. Poskytovateľ sa zaväzuje udeliť Objednávateľovi licenciu na používanie projektovej dokumentácie podľa článku 5 Zmluvy.
	12. Poskytovateľ je povinný po ukončení poskytovania Služby vrátiť Objednávateľovi všetky podklady, ktoré mu Objednávateľ za účelom riadneho poskytovania Služby poskytol.
	13. Služby sa budú považovať za riadne poskytnuté a odovzdané Objednávateľovi okamihom podpísania preberacieho protokolu oprávnenými zástupcami Zmluvných strán bez výhrad podľa tohto článku bod 3.9 Zmluvy.
	14. Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú dosiahnutie účelu Zmluvy.
3. **CENA ZA SLUŽBY A PLATOBNÉ PODMIENKY**
4. Cena za Služby je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov a zahŕňa všetky náklady súvisiace s poskytovaním Služby. Pri DPH sa bude postupovať podľa osobitných predpisov.
5. Jednotková Cena za Služby je stanovená v Prílohe 1 Zmluvy.
6. Právo na zaplatenie Ceny za Služby vzniká Poskytovateľovi riadnym poskytnutím Služby na základe jednotlivých objednávok podľa článku 2 bod 2.2 Zmluvy. Poskytovateľ je oprávnený na základe príslušného preberacieho protokolu vystaviť Objednávateľovi faktúru na zaplatenie Ceny za Služby.
7. Objednávateľ uhradí Poskytovateľovi Cenu za Služby na základe faktúry vystavenej po riadnom poskytnutí Služby a odovzdaní výsledku plnenia podľa článku 3 bod 3.13 Zmluvy. Zmluvné strany sa dohodli, že Poskytovateľ vystaví Objednávateľovi faktúru na zaplatenie Ceny za Služby a doručí ju Objednávateľovi najneskôr do 3 (troch) Pracovných dní odo dňa riadneho poskytnutia Služby, pričom prílohou faktúry bude Zmluvnými stranami potvrdený preberací protokol.
8. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka a preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
9. Cena za Služby je splatná do **60 (šesťdesiat) dní** odo dňa doručenia faktúry. Ak deň splatnosti Ceny za Služby pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
10. Cena za Služby sa považuje za zaplatenú dňom odpísania fakturovanej sumy vo výške Ceny za Služby z účtu Objednávateľa na účet Poskytovateľa uvedený v záhlaví Zmluvy.
11. Zmluvné strany sa dohodli, že vylučujú postúpenie pohľadávky/záväzku bez predchádzajúcej písomnej dohody Zmluvných strán.
12. **UDELENIE LICENCIE**
	1. Poskytovateľ priamo touto Zmluvou udeľuje Objednávateľovi v súlade s § 65 a nasl. Autorského zákona licenciu na použitie projektovej dokumentácie, ktorá je výsledkom poskytnutia Služby.
	2. Licenciou podľa tohto článku bod 5.1 Zmluvy sa rozumie výhradná licencia bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia projektovej dokumentácie ako autorského diela, ktoré vyplýva zo Zmluvy a ustanovení Autorského zákona. Súčasťou tejto licencie je aj licencia na vydanie diela podľa § 75 Autorského zákona a súhlas Poskytovateľa na akékoľvek ďalšie nakladanie s projektovou dokumentáciou spôsobom, ktorý neodporuje Autorskému zákonu.
	3. Zmluvné strany sa dohodli, že k udeleniu licencie dochádza momentom podľa článku 3 bod 3.11 Zmluvy.
	4. Zmluvné strany sa dohodli, že odmena za udelenie licencií je zhrnutá v Cene za Služby.
	5. Poskytovateľ týmto vyhlasuje, že v momente udelenia licencie je nositeľom všetkých osobnostných a majetkových práv k projektovej dokumentácii ako k autorskému dielu
13. **ZODPOVEDNOSŤ ZA VADY, ZÁRUKA ZA AKOSŤ REKLAMÁCIE**
14. Záručná doba poskytnutá Poskytovateľom **je 12 (dvanásť) mesiacov**, pričom začína plynúť odo dňa riadneho poskytnutia Služby podľa článku 3 bod 3.13 Zmluvy.
15. Poskytovateľ zodpovedá za to, že výsledok plnenia je poskytnutý podľa Zmluvy a v súlade s osobitnými predpismi, predovšetkým so zákonom č. 513/2009 Z. z. o dráhach v znení neskorších predpisov a so zákonom č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, a že poskytnuté plnenie bude bez vád, ktoré by rušili alebo znižovali hodnotu alebo schopnosť jeho používania k určeným účelom, alebo ktoré by robili poskytnuté plnenie nepoužiteľným kvôli nedodržaniu príslušných predpisov, o ktorých mohol Poskytovateľ vedieť, alebo kvôli nerešpektovaniu pokynov Objednávateľa
16. Zmluvné strany sa dohodli, že poskytnuté plnenie má vady, ak nezodpovedá požadovanej kvalite a/alebo nezodpovedá požadovanému rozsahu.
17. Poskytovateľ zodpovedá aj za skryté vady poskytnutého plnenia, ktoré Objednávateľ zistil po prevzatí plnenia. Objednávateľ je Poskytovateľovi povinný písomne oznámiť vadu plnenia bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady počas záručnej doby, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
18. Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval.
19. Objednávateľ bez zbytočného odkladu písomne oznámi Poskytovateľovi vady poskytnutého plnenia, ktoré sa vyskytli v rámci záručnej doby. Poskytovateľ je povinný vadu plnenia odstrániť do 5 (piatich) Pracovných dní odo dňa doručenia písomnej reklamácie Objednávateľa a v prípade objektívne dlhšej lehoty na odstránenie vady plnenia v predĺženej lehote, najneskôr však do 10 (desiatich) Pracovných dní. Poskytovateľ sa zaväzuje vady podľa predchádzajúcej vety odstrániť na vlastné náklady, tým nie je dotknutý nárok Objednávateľa na náhradu škody.
20. Pokiaľ Poskytovateľ nesplní svoju povinnosť odstrániť vady v lehote stanovenej podľa tohto článku bod 6.6 Zmluvy, je Objednávateľ oprávnený tieto vady sám alebo pomocou tretej osoby odstrániť a Poskytovateľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Poskytovateľom.
21. Zmluvné strany sa dohodli, že Poskytovateľ zodpovedá za všetku škodu, ktorá vznikne Objednávateľovi v súvislosti s následnou realizáciou projektu, na ktorý sa poskytnuté plnenie vzťahuje, ak táto škoda vznikne následkom vady poskytnutého plnenia. Tejto zodpovednosti sa Poskytovateľ nezbaví ani v prípade odstránenia vady poskytnutého plnenia v zmysle ustanovení tohto článku Zmluvy.
22. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
23. **SUBDODÁVATELIA**
24. Poskytovateľ nesmie poveriť poskytnutím Služby ako celku iný subjekt. Poskytnutím časti Služby je Poskytovateľ oprávnený poveriť Subdodávateľa.
25. Každá zmluva, na základe ktorej Poskytovateľ poverí tretiu stranu poskytnutím časti Služby sa považuje za zmluvu so Subdodávateľom. Poskytovateľ je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Poskytovateľ povinný uviesť časť Služby, ktoré by mal poskytnúť Subdodávateľ a presnú identifikáciu Subdodávateľa. Objednávateľ písomne upovedomí Poskytovateľa o svojom rozhodnutí v lehote do 10 (desiatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
26. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich zo Zmluvy.
27. Ak Objednávateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal poskytovať časť Služby poskytovanej týmto Subdodávateľom.
28. Časť Služby, ktorej poskytovaním poveril Poskytovateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
29. Každé poverenie tretej strany poskytovaním časti Služby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Poskytovateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
30. **SANKCIE**
31. V prípade porušenia zmluvnej povinnosti Poskytovateľa poskytnúť Službu riadne alebo včas podľa článku 3 bod 3.1 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 200 EUR (slovom: päťdesiat eur) za každý aj začatý deň omeškania.
32. V prípade, ak sa Objednávateľ dostane do omeškania so zaplatením Ceny za Služby, Poskytovateľ je oprávnený
od Objednávateľa požadovať zaplatenie úroku z omeškania vo výške 0,022 % z nezaplatenej Ceny za Služby za každý deň omeškania.
33. V prípade, ak sa Poskytovateľ dostane do omeškania so splnením svojej povinnosti odstrániť vady na plnenia, ktoré je výsledkom poskytovanej Služby podľa článku 6 bodu 6.6 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 200 EUR (slovom: päťdesiat eur) za každý aj začatý deň omeškania.
34. V prípade, ak Poskytovateľ poruší povinnosti v zmysle Zmluvy, porušenie ktorých zároveň zakladá právo Objednávateľa odstúpiť od Zmluvy, Objednávateľ má právo za porušenie týchto povinností požadovať od Poskytovateľa zmluvnú pokutu vo výške 35 % z obchodovateľného objemu podľa článku 1 bod 1.1 písm. b) Zmluvy.
35. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) ZVO alebo využitie subdodávateľa, ktorý nespĺňa podmienky podľa § 41 ods.1 písm. b) ZVO) alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do registra partnerov verejného sektora, má Objednávateľ právo požadovať od Poskytovateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane. Zároveň má Objednávateľ v prípade porušenia týchto povinností právo odstúpiť od Zmluvy.
36. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 8.1 a/alebo bodu 8.3 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa.
37. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
38. Objednávateľ si v prípade nároku na náhradu škody môže škodu odpočítať z čiastky splatnej v prospech Poskytovateľa.
39. **VYHLÁSENIA A ZÁRUKY**
40. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:

1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby,
a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora, pokiaľ sa naňho takáto povinnosť vzťahuje;
4. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
5. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
6. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 9.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
7. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bod 9.1 Zmluvy nebolo
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým
v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi
v dôsledku skutočností, ktoré sú obsahom tohto vyhlásenia.
8. Poskytovateľ sa zaväzuje, že počas platnosti Zmluvy bude spĺňať požiadavky uvedené a ním deklarované v jeho predloženej ponuke zo dňa [doplniť]. Porušenie tohto záväzku Poskytovateľom sa považujeza podstatné porušenie Zmluvy, ktoré zakladá právo Objednávateľa na odstúpenie od Zmluvy.
9. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
10. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
11. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
12. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby a riadne plní všetky povinnosti, porušenie ktorých by mohlo viesť k jeho zrušeniu.
13. Zmluvné strany vyhlasujú, že všetky vyhlásenia uvedené v tomto článku Zmluvy sú pravdivé a úplné a zaväzujú sa konať tak, aby riadne plnili všetky povinnosti pre nich z týchto vyhlásení vyplývajúce, a aby nenastala žiadna negatívna okolnosť predpokladaná ustanoveniami týchto vyhlásení.
14. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
15. **KOMUNIKÁCIA**
16. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
17. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy

považovať za doručené:

1. v deň doručenia zásielky, ak bola zásielka doručená osobne alebo kuriérnou službou; alebo
2. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
3. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
4. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
5. **TRVANIE A ZÁNIK ZMLUVY**
6. Zmluva sa uzatvára na dobu určitú, a to **do dňa splnenia všetkých záväzkov Zmluvných strán vyplývajúcich zo Zmluvy.**
7. Zmluva môže byť ukončená aj skôr ako je uvedené v tomto článku bod 11.1 Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
8. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
9. Za podstatné porušenie Zmluvy Objednávateľ považuje prípady, ak:
10. Poskytovateľ neposkytne Službu riadne alebo včas podľa článku 3 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
11. poskytnuté Služby nebudú zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
12. Poskytovateľ opakovane nevybaví reklamácie v lehote dohodnutej v článku 6 bod 6.6 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
13. sa niektoré z vyhlásení Poskytovateľa podľa článku 9 bodu 9.1 Zmluvy ukáže ako nepravdivé.
14. Objednávateľ má taktiež právo odstúpiť od Zmluvy, ak Poskytovateľ/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
15. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 9 bodu 9.4 Zmluvy ukáže ako nepravdivé.
16. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
17. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
18. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
19. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky potvrdené Poskytovateľom pred dátumom odoslania výpovede Poskytovateľovi zostávajú platné a budú vybavené podľa Zmluvy.
20. Zmluva zaniká aj na základe písomnej dohody Zmluvných strán.
21. **ZÁVEREČNÉ USTANOVENIA**
22. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
23. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
24. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
25. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
26. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
27. Objednávateľ podpisom Zmluvy akceptuje Subdodávateľov Poskytovateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
28. Poskytovateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Poskytovateľ je povinný Objednávateľovi najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
29. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
30. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
31. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
32. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
33. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich
pre ktorúkoľvek Zmluvnú stranu, na znak čoho ju týmto vlastnoručne podpisujú.
34. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) rovnopisy a Poskytovateľ dostane 1 (jeden) rovnopisy.

Prílohy: Príloha 1 - Špecifikácia služieb a cenník

 Príloha 2 – Zoznam Subdodávateľov

**PRÍLOHA 1**

**ŠPECIFIKÁCIA SLUŽIEB A CENNÍK**

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Michal Halomi

Funkcia: člen predstavenstva - CIO

V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]